CELEX: 62015TN0137
Language: da
Date: 2015-03-24 00:00:00
Title: Sag T-137/15: Sag anlagt den 24. marts 2015 — Parker Hannifin Manufacturing and Parker-Hannifin mod Kommissionen

8.6.2015   
            
            
               DA
            
            
               Den Europæiske Unions Tidende
            
            
               C 190/15
            
         Sag anlagt den 24. marts 2015 — Parker Hannifin Manufacturing and Parker-Hannifin mod Kommissionen
   (Sag T-137/15)
   (2015/C 190/19)
   Processprog: engelsk
   
      Parter
   
   
      Sagsøgere: Parker Hannifin Manufacturing Srl (Corsico, Italien) og Parker-Hannifin Corp. (Mayfield Heights, De Forenede Stater) (ved advokaterne B. Amory, F. Marchini Camia, og É. Barbier de La Serre)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Sagen antages til realitetsbehandling.
            
         
               —
            
            
               Den anfægtede afgørelse annulleres, for så vidt som den pålægger morarenter for 1 8 59  949,04 EUR.
            
         
               —
            
            
               Subsidiært nedsættes morarenterne i passende omfang, og
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Til støtte for søgsmålet har sagsøgerne fremsat et hovedanbringende og subsidiært syv øvrige anbringender.
   
               1.
            
            
               Første anbringende om, at Kommissionen har overskredet sine beføjelser i den anfægtede afgørelse.
               
                           —
                        
                        
                           Sagsøgerne har anført, at der ikke findes noget retsgrundlag, der gør det muligt at pålægge morarenter, når bøden blev betalt inden for den frist, som blev fastsat i den afgørelse, der pålægger bøden.
                        
                     
         
               2.
            
            
               Andet anbringende om manglende eller utilstrækkelig begrundelse i den anfægtede afgørelse.
               
                           —
                        
                        
                           Sagsøgerne har anført, at den anfægtede afgørelse hverken angiver det faktiske eller det retlige grundlag for at pålægge morarenter i den foreliggende sag.
                        
                     
         
               3.
            
            
               Tredje anbringende om tilsidesættelse af proportionalitetsprincippet.
               
                           —
                        
                        
                           Sagsøgerne har anført, at anvendelsen af morarenter er uforholdsmæssig i forhold til det med morarenter tilsigtede formål.
                        
                     
         
               4.
            
            
               Fjerde anbringende om tilsidesættelse af princippet om forbud mod forskelsbehandling.
               
                           —
                        
                        
                           Sagsøgerne har anført, at Kommissionen i den foreliggende sag har pålagt morarenter på 6 %, hvorimod Kommissionen, da den tilbagebetalte en del af bøden til sagsøgerne, betalte 1,06 % i rentesats.
                        
                     
         
               5.
            
            
               Femte anbringende om tilsidesættelse af principperne om retssikkerhed og den berettigede forventning.
               
                           —
                        
                        
                           Sagsøgerne har anført, at de ikke på grundlag af den afgørelse, der pålægger bøden, og den delegerede forordning kunne have forudset pålæggelsen af morarenter i den pågældende situation. Sagsøgerne har endvidere anført, at de havde en berettiget forventning om, at Kommissionen ikke ville pålægge morarenter i den pågældende situation.
                        
                     
         
               6.
            
            
               Sjette anbringende om tilsidesættelse af artikel 296 TEUF og retten til effektiv domstolsbeskyttelse.
               
                           —
                        
                        
                           Sagsøgerne har anført, at den anfægtede afgørelse tilsidesætter artikel 296 TEUF, i det omfang afgørelsen fratager dens effektive virkning, og at den tilsidesætter retten til effektiv domstolsbeskyttelse, da sagsøgerne ved at udøve deres grundlæggende ret til domstolsprøvelse nu er blevet pålagt en åbenbart uforholdsmæssig rentesats.
                        
                     
         
               7.
            
            
               Syvende anbringende om uberettiget berigelse
               
                           —
                        
                        
                           Sagsøgerne har anført, at pålæggelsen af morarenter i den foreliggende sag udgør en uberettiget berigelse for Kommissionen
                        
                     
         
               8.
            
            
               Ottende anbringende om magtfordrejning
               
                           —
                        
                        
                           Sagsøgerne har anført, at den omstændighed, at de er blevet pålagt morarenter, fører til et resultat, der fuldstændig afviger fra de målsætninger, der ligger til grund for, at Kommissionen er tildelt beføjelser til at fastsætte morarenter.